Лифт
Лифтът е въжена транспортна линия, която превозва хора или товари, както на разстояние, така и на височина.

В най-честата си форма лифтът се среща като планинско съоръжение, което служи за изкачване на стръмни склонове, които иначе изискват изграждане на инфраструктура, нарушаване на естествения релеф и на екологичното равновесие и много повече време и енергия за преодоляването им.

Най-често срещаните видове пътнически лифтове са:
 с кабинки (най-често закрити) и
 със седалки (пейки).

Товарните лифтове обикновено придвижват:
 вагонетки за товари – например превоз на руда от рудник до обогатителна фабрика, или
 самите товари – например дървени трупи при дърводобив.

Лифтовото съоръжение се състои най-често от 2 станции на крайните пунктове с множество стълбове между тях, между които се придвижват кабинките/седалките с помощта на стоманено въже, което от своя страна се върти около 2 макари, разположени в двата крайни пункта.

От 2010 г. в Швейцарските Алпи действа първият (и единствен) двуетажен кабинков лифт с открит горен етаж, което позволява на туристите безпрепятствено да наблюдават околната панорама. Капацитетът на кабинката е 60 души.

Най-разпространени видове лифтове 
 с неоткачащи се седалки / кабинки
 с откачащи се седалки / кабинки
 с ускорителна лента (за седалковите)
 с предпазен шлем (за седалковите)

Вижте също 

 Фуникулер

Източници 

Въжени линии